

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-3159-ISAW-2/2019**

Заводни број: **351-48/2019-01**

Дана: 15.04.2019. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву инвеститора, „ДМ НИВЕТА“ доо Бачки Брестовац, Улица Војвођанска број 141, поднетом преко пуномоћника Томчић Слободана из Оџака, ул .Доситеја Обрадовића бр. С, III 12, за издавање решења о одобрењу извођења радова, на основу члана 8ђ. и 134. и 145. Закона о планирању и изградњи („Сл.гласник Р.С.“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-141/2014-02, доноси:

 **З А К Љ У Ч А К**

**Одбацује се** захтев инвеститора, „ДМ НИВЕТА“ доо Бачки Брестовац, Улица Војвођанска број 141, за издавање решења о одобрењу **извођења радова на изградњи складишта за пољопривредне машине на катастарским парцелама број 172 и 173 К.О. Бачки Брестовац**, због неиспуњености формалних услова за поступање по истом.

 **О б р а з л о ж е њ е**

Инвеститор радова, „ДМ НИВЕТА“ доо Бачки Брестовац, Улица Војвођанска број 141, преко пуномоћника, Томчић Слободана из Оџака, обратио се овом органу захтевом, у форми електронског документа, за издавање Решења о одобрењу извођења радова ближе описаних у диспозитиву овог решења.

Подносилац захтева је приложио следећу документацију:

* Главна свеска идејног пројекта израђена под бројем 02/2019-ИДП, март 2019. године, од стране КД „Стат“ Оџаци, одговорно лице Слободан Томчић, главни пројектант Слободан Томчић, дипл.инж.грађ., лиценца ИКС бр. 311 2399 03;
* Идејни пројекат – свеска 1 – пројекат архитектуре, израђен под бројем 02/2019-ИДП, март 2019, од стране КД „Стат“ Оџаци, главни пројектант Слободан Томчић дипл.инж.грађ., лиценца ИКС бр. 311 2399 03.
* Пуномоћ- овлашћење за подношење захтева;
* Катастарско топографски план
* Графички прилози техничке документације у dwg формату;
* Доказ о уплати таксе и накнаде за Централну евиденцију,
* По службеној дужности, овај орган је прибавио Извод из листа непокретности бр. 2294 к.о. Бачки Брестовац.

 По пријему захтева, овај орган проверио је испуњеност формалних услова за поступање по захтеву, прописаних чланом 28. и 29. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/17) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке; 4) уз захтев приложена сва документација прописана Законом и подзаконским актима 5) да ли је уз захтев приложен доказ о уплати прописане таксе и накнаде.

**На основу увида у електронски поднет захтев и Извод из листа непокретности број 2294 к.о.Бачки Брестовац, овај орган је утврдио следеће следеће:**

* На катастарској парцели број 172 К.О. Бачки Брестоваци уписано је заложно право-вансудска хипотека на основу заложне изјаве у форми јавнобележничког записа ОПУ: 299-2016 од 31.03.2016. године, у корист Credit Agricole Srbija ad Нови Сад, те је потребно прибавити сагласност хипотекарног повериоца, ради одобрења извођења радова описаних у диспозитиву овог Закључка.

Како захтев садржи горе наведени недостатак, у складу са чланом 29. став 5. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17), одлучено је као у диспозитиву овог закључка.

Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Руководилац Одељења,

Татјана Стаменковић, дипл.инж.грађ.